พระราชกฤษฎีกาจัดตั้งเทศบาลนครยะลาจังหวัดยะลาพ.ศ. ๒๕๓๘ ภูมิพลอดุลยเดชป.ร.ให้ไว้ ณวันที่ ๒๓ กันยายน พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองยะลาจังหวัดยะลา เป็นเทศบาลนครยะลา จังหวัดยะลาอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช๒๕๓๘ และมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลนครยะลา จังหวัดยะลา พ.ศ. ๒๕๓๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลเมืองยะลาจังหวัดยะลา เป็นเทศบาลนครมีชื่อว่า เทศบาลนครยะลา จังหวัดยะลามาตรา ๔ให้กำหนดเขตเทศบาลนครยะลา จังหวัดยะลา ไว้ดังนี้หลักเขตที่ ๑ ตั้งอยู่ริมแม่น้ำปัตตานีฝั่งตะวันออก ตรงปากห้วยแบเมาะฝั่งใต้ที่เส้นแบ่งเขตจังหวัดยะลากับจังหวัดปัตตานีด้านเหนือจากหลักเขตที่ ๑ เป็นเส้นเลียบตามแนวเส้นแบ่งเขตจังหวัดยะลากับจังหวัดปัตตานีไปทางทิศตะวันออกเฉียงใต้ ผ่านถนนสิโรรส ถึงหลักเขตที่ ๒ ซึ่งตั้งอยู่ห่างจากศูนย์กลางถนนสิโรรสไปทางทิศตะวันออก ตามแนวเส้นตั้งฉากระยะ ๑๒๐ เมตรด้านตะวันออกจากหลักเขตที่ ๒ เป็นเส้นเลียบตามแนวเส้นแบ่งเขตจังหวัดยะลากับจังหวัดปัตตานีไปทางทิศใต้ ถึงหลักเขตที่ ๓ ซึ่งตั้งอยู่ปากคูระบายน้ำสาธารณะแบเมาะจากหลักเขตที่ ๓ เป็นเส้นตรงไปทางทิศใต้ ถึงหลักเขตที่ ๔ซึ่งตั้งอยู่ห่างจากริมทางรถไฟ ตรง กม. ๑๐๓๙ + ๑๘๐ ไปทางทิศเหนือตามแนวเส้นตั้งฉากระยะ ๔๐ เมตรจากหลักเขตที่ ๔ เป็นเส้นตรงไปทางทิศตะวันตกเฉียงใต้ถึงหลักเขตที่ ๕ ซึ่งตั้งอยู่ริมถนนไปหมู่บ้านเบอเส้งฟากเหนือ ห่างจากศูนย์กลางทางหลวงแผ่นดินหมายเลข๔๑๐ ต่อเขตเทศบาลเมืองปัตตานีควบคุม - ต่อเขตเทศบาลตำบลเบตงควบคุมไปทางทิศตะวันตกเฉียงเหนือตามแนวเส้นตั้งฉากระยะ ๑๐๐ เมตรจากหลักเขตที่ ๕ เป็นเส้นขนานกับทางหลวงแผ่นดินหมายเลข ๔๑๐ต่อเขตเทศบาลเมืองปัตตานีควบคุม - ต่อเขตเทศบาลตำบลเบตงควบคุมไปทางทิศตะวันตกเฉียงใต้ ถึงหลักเขตที่ ๖ ซึ่งตั้งอยู่ห่างจากศูนย์กลางทางไปอำเภอบันนังสตาไปทางทิศตะวันออกเฉียงใต้ ตามแนวเส้นตั้งฉากระยะ ๑๐๐ เมตร และห่างจากศูนย์กลางทางหลวงแผ่นดินหมายเลข๔๑๐ ต่อเขตเทศบาลเมืองปัตตานีควบคุม -ต่อเขตเทศบาลตำบลเบตงควบคุม ไปทางทิศตะวันตกเฉียงใต้ ตามแนวเส้นตั้งฉากระยะ๑๐๐ เมตรด้านใต้และด้านตะวันตกจากหลักเขตที่ ๖ เป็นเส้นขนานกับทางหลวงแผ่นดินหมายเลข ๔๑๐ต่อเขตเทศบาลเมืองปัตตานีควบคุม - ต่อเขตเทศบาลตำบลเบตงควบคุม ไปทางทิศตะวันตกเฉียงเหนือและขนานกับถนนสาย ๑๕ ไปทางทิศตะวันตกเฉียงเหนือ ถึงหลักเขตที่ ๗ ซึ่งตั้งอยู่ริมแม่น้ำปัตตานีฝั่งตะวันออกห่างจากศูนย์กลางห้าแยกถนนสาย ๑๕ กับถนนเวฬุวัน ไปทางทิศใต้ ตามแนวถนนสาย ๑๕ ระยะ๔๔๐ เมตรจากหลักเขตที่ ๗ เป็นเส้นตรงไปทางทิศตะวันตกเฉียงใต้ถึงจุดกึ่งกลางแม่น้ำปัตตานี ห่างจากริมแม่น้ำปัตตานีฝั่งตะวันออก ๕๐ เมตรแล้วเป็นเส้นขนานกับริมแม่น้ำปัตตานีฝั่งตะวันออก ไปทางทิศตะวันตกเฉียงเหนือและทิศเหนือ บรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลนครยะลา ให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลเมืองยะลาซึ่งพ้นจากตำแหน่งในวันที่พระราชกฤษฎีกานี้ใช้บังคับ เพื่อดำเนินกิจการในหน้าที่ของคณะเทศมนตรีเทศบาลนครยะลาไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหารศิลปอาชานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลนครยะลา จังหวัดยะลา พ.ศ. ๒๕๓๘(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากเทศบาลเมืองยะลาจังหวัดยะลา มีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลนครยะลาจังหวัดยะลา จึงจำเป็นต้องตราพระราชกฤษฎีกานี้ปิติวรรณ/จัดทำ๗ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๒/ตอนที่ ๔๐ ก/หน้า ๑๕/๒๔ กันยายน ๒๕๓๘